د ۱۱/۹ بریدونو نه ۱۷ کاله وروسته افغانان څه وايي
د سپتمبر يوولسمه ،ترهګرۍ خلاف د جګړې د پیل ورځ هم بلل کيږي.
تاريخپوه حبيب الله غمخور وايي که له يوه پلوه دا ورځ د امريکا په تاريخ کې مهم ګڼل کیږي، له بلې خوا دغې ورځې ته د ترهګرۍ خلاف د جګړې د پیل ورځ هم ويلاې شو. ښاغلي غمخور وویل سیاسي مبصر شیرخوستې بیا وایی د تروريزم پرضد مبارزه له افغانستان نه پيل شوه چې ورسره افغانانو ښې راتلونکې لپاره ډيرې تمې هم درلودې مگر د وخت په تيريدو هغسې ونشول. ښاغلی خوستی وايي د افغانستان جګړه د امریکا پخواني ولسمشر جورج ډبلیو بوش په وخت کې پیل شوه چې وروسته د دې هېواد د دوو نورو ولسمشرانو له لوري پر مخ یوړل شوه چې تراوسه دوام لري. په امریکا کې میشت د نړيوالو چارو کارپوه هاشم وحدتيار وايي د سپتمبر د یوولسمې نه وروسته په افغانستان کې ستر بدلونونه رامنځته شول. هغه وویل خو په افغانستان کې لا هم جګړه پاې ته نده رسیدلې او امنیتي حالات لاهم کړکیچن دي. ښاغلی وحدتیار وايي په نړیواله کچه هم ترهګري نده له منځه تللې او دا مهال له سوريې نیولې بیا تر عراق او آن پاکستان پورې، بیلابیلې ترهګرې ډلې د سیمو او خلکو امنیت ګواښوي.